Im Sidn vo de via Gipfen gheat aa no da Pfoffstäddna Kogl (541 m) no zuar Berggruppm. De Dosign haßn eahm aa no  Tschoppal-Anninger. Aufn Gipfe steht de 1930 baude und vom Österreichischn Oipmnvarein bewirtschoftete Rudolf-Proksch-Hittn. Duatn steht aa no de 1914 baude Klesheimwart, de wos nochm Dichta Anton von Klesheim benaunnt wuan is. Aufn sidlichn Obhaung gibts aa no de Einödhöhln.